----

----

I Tiedonantoja

Komissio

----

Euron kurssi (1)

2. kesäkuuta 2006

(2006/C 130/01)

1 euro= 

----

(1)

Lähde: Euroopan keskuspankin ilmoittama viitekurssi.

----

----

Tiivistelmä valtiontuista, joita jäsenvaltio on ilmoittanut myöntävänsä EY:n perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen annetun komission asetuksen (EY) N:o 1595/2004 (EUVL L 291, 14.9.2004) mukaisesti

(2006/C 130/02)

(ETA:n kannalta merkityksellinen teksti)

Selventävä huomautus: Kalatalousalan rakenteellisia toimia koskevista yksityiskohtaisista säännöistä ja edellytyksistä 17. joulukuuta 1999 annetussa neuvoston asetuksessa (EY) N:o 2792/1999 (EYVL L 337, 30.12.1999) — eli ns. KOR-asetuksessa — säädetään mahdollisuudesta toteuttaa sosiaalis-taloudellisia toimenpiteitä. Äskettäin (syyskuussa 2005) alalla tapahtunut rakenneuudistus edellyttää tällaisia toimenpiteitä.

Kalastustoiminnan lopettamiseksi vuonna 2002 kalastajien hyväksi käyttöönotetun korvausjärjestelmän muuttaminen on täysin yhteensopivaa KOR-asetuksen 12 artiklan kanssa myönnettävän tuen määrää koskevien sääntöjen osalta.

Alankomaat on jaettu kahteen alueeseen: Flevoland, joka on niin sanottu tavoite 1 -alue, ja Alankomaiden muu alue. Flevolandissa sijaitseva Urkin kunta on merkittävä kotisatama kalastuslaivastolle. Flevolandin KOR-talousarviossa kalastusaluksilla työskenteleviä henkilöitä koskevia sosiaalisia toimenpiteitä varten varatut määrärahat on jo käytetty, minkä vuoksi ei ole enää käytettävissä varoja sosiaalisten toimenpiteiden osarahoittamiseksi kyseisellä tavoite 1 -alueella. Siksi myöskään Urkin kalastusaluksilla työskentelevien hyväksi myönnettävää tukea ei voida osarahoittaa KOR:sta, vaan se on rahoitettava kokonaan kansallisista varoista.

Korvausjärjestelmä kalastustoiminnan lopettamiseksi vuonna 2002 on kansallinen tuki, joka on avoin Urkin kalastajien lisäksi myös muualla toimiville kalastajille. Tukijärjestelmän kokonaistalousarvio on 1,8 miljoonaa EUR. Tämä ilmoitus valtiontuesta koskee kuitenkin ainoastaan Urkissa toimiville kalastajille myönnettävää tukea.

Korvausjärjestelmä täyttää KOR-asetuksen 12 artiklan edellytysten lisäksi myös muut asetuksessa (EY) N:o 1595/2004 säädetyt edellytykset. Tukitoimenpiteet koskevat pieniä ja keskisuuria yrityksiä, ja myönnetyn tuen määrä on enintään miljoona EUR vuodessa tuensaajaa kohti.

Lisäksi on mainittava, että korvausjärjestelmästä kalastuksen lopettamiseksi vuonna 2002 on ilmoitettu tukinumerolla N 87/2002. Tämän tiivistelmän kohteena oleva tukitoimenpide ei ole muutos edellä mainittuun tukijärjestelmään, vaan kyseessä on uusi tukitoimenpide.

Jäsenvaltio: Alankomaat

Tuen numero: XF 2/2006

Alue: Flevoland ja erityisesti Urk, joka on merkittävä kalastusalusten kotisatama

Tukijärjestelmän nimike: Muutos korvausjärjestelmään, joka koskee kalastuksen lopettamista vuonna 2002; tämä ilmoitus koskee ainoastaan tukea sellaisilla aluksilla työskenteleville kalastajille, joiden kotisatama on Urk.

Oikeusperusta: Regeling van de Minister van Landbouw, Natuur en Voedselkwaliteit van 10 februari 2006, TRCJZ/2005/3704, houdende wijziging van de Vergoedingsregeling voor uittreding van vissers uit de visserij 2002, Stcrt. 2006, 37

Tukijärjestelmän vuosittaiset menot: Kalastuksen lopettamiseen tarkoitettuja sosiaalisia toimenpiteitä varten varatut kokonaismäärärahat koko Alankomaiden osalta ovat 1,8 miljoonaa EUR. Urkia kotisatamanaan pitävillä aluksilla työskentelevien kalastajien hyväksi toteutettaviin sosiaalisiin toimenpiteisiin tarvittava määrä riippuu niiden urkilaisten kalastajien lukumäärästä, jotka esittävät tukihakemuksia 1,8 miljoonan EUR enimmäismäärän rajoissa.

Tuen enimmäisintensiteetti: Kalastajien varhaiseläkejärjestelmä: enintään 500 EUR kalenterikuukaudessa ajanjaksolla, joka alkaa sen kuukauden ensimmäisenä päivänä, jonka kuluessa työ- tai yhtiösopimus päättyy, ja päättyy sen kuukauden ensimmäisenä päivänä, jonka aikana asianomainen henkilö saavuttaa 65 vuoden iän.

Järjestelmää sovelletaan henkilöihin, jotka ovat 1. tammikuuta 2006 vähintään 56-vuotiaita mutta eivät ole vielä täyttäneet 65 vuotta.

Kertaluonteinen korvaus, joka maksetaan kalastajalle tämän lopettaessa ammatillisen toimintansa aluksen käytöstäpoistamisen vuoksi: 5 000 EUR.

Kalastaja saa olla enintään 55-vuotias.

Kertaluonteinen tuki, joka maksetaan kalastajalle osallistumisesta uudelleenkoulutukseen ammatillisen toiminnan päättyessä aluksen käytöstäpoistamisen seurauksena: tosiasiallisten osallistumiskustannusten mukaan, enimmäismäärä 7 500 EUR.

Kalastaja saa olla enintään 55-vuotias

Täytäntöönpanoajankohta: 1. maaliskuuta 2006 alkaen

Tukijärjestelmän tai yksittäisen tuen kesto: Heinäkuun 2008 loppuun asti

Tuen tarkoitus: Muuttamalla kalastuksen lopettamista vuonna 2002 koskevaa korvausjärjestelmää voidaan myöntää tukea kalastajille, jotka lopettavat toimintansa merikalastuksen alalla.

Yhtäältä kalastajan työttömyys johtuu siitä, että alus, jolla hän on työskennellyt, poistetaan käytöstä. Syyskuussa 2005 otettiin käyttöön tukijärjestelmä merikalastuskapasiteetin vähentämiseksi vuonna 2005. Järjestelmän perusteella kalastusalusten omistajilla oli mahdollisuus hakea tukea lopulliseen luopumiseen kalastustoiminnasta. Tällaisesta rakenneuudistuksesta seuraa aina se, että kyseisellä aluksella työskentelevät kalastajat menettävät työpaikkansa. Tarkasteltavana olevan järjestelmän tarkoituksena on myöntää tukea näille kalastajille rakenneuudistuksesta aiheutuneiden tulonmenetysten korvaamiseksi.

Toisaalta kalastaja voidaan ottaa huomioon varhaiseläkejärjestelmässä, vaikka alusta, jolla hän työskentelee, ei poistettaisikaan käytöstä.

Edellä tarkoitetun rakenneuudistuksen seurauksena työttömäksi jäänyt kalastaja voi myös valita mahdollisuuden hakea tukea uudelleenkoulutukseen, joka on tarkoitettu työllistymiseen merikalastuksen ulkopuolisilla elinkeinoelämän aloilla.

Kaikkien toimenpiteiden tavoitteena on kalastuslaivaston rakenneuudistus.

Ryhmäpoikkeusasetuksen artikla(t), jo(i)ta sovelletaan (4—12 artiklasta), sekä tukijärjestelmän tai yksittäisen tuen osalta tukikelpoiset kustannukset: 

12 artikla

Sosiaalis-taloudelliset toimenpiteet: Asetuksen (EY) N:o 2792/1999 12 artiklan 1 ja 2 kohdan, 12 artiklan 3 kohdan a, b ja c alakohdan, 12 artiklan 4 kohdan a–e alakohdan sekä liitteen III mukainen kalastajien varhaiseläkkeisiin ja henkilökohtaisten kiinteämääräisten palkkioiden myöntämiseen liittyvä tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuvaa ja vapautettu perustamissopimuksen 88 artiklan 3 kohdan mukaisesta ilmoittamisvelvollisuudesta edellyttäen, että tuen määrä tukiekvivalenttina ilmaistuna ei ylitä tällaiselle tuelle mainitun asetuksen liitteessä IV vahvistettua kansallisen ja yhteisön taloudellisen osallistumisen sallittua enimmäistasoa.

Tukikelpoiset kustannukset ovat enintään 1, 8 miljoonaa EUR. Urkista tulevien tuenhakijoiden osuus siitä riippuu tuen enimmäismäärän rajoissa saatujen hakemusten kokonaismäärästä.

Asianomainen ala/asianomaiset alat: Merikalastus

Tuen myöntävän viranomaisen nimi ja osoite: 

Internet-osoite: www.hetlnvloket.nl

Tarkemmat tiedot löytyvät sivustosta etsi-toiminnolla

Lisätietoja: 

Yhteyshenkilö pysyvässä edustustossa

----

----

Ennakkoilmoitus yrityskeskittymästä

(Asia COMP/M.4234 — Carlson/One Equity Partners/Carlson Wagonlit)

(2006/C 130/03)

(ETA:n kannalta merkityksellinen teksti)

----

(1)EUVL L 24, 29.1.2004, s. 1.

----

----

Ennakkoilmoitus yrityskeskittymästä

(Asia COMP/M.4254 — Nordic Capital Fund VI/Dangaard)

Yksinkertaistettuun menettelyyn mahdollisesti soveltuva asia

(2006/C 130/04)

(ETA:n kannalta merkityksellinen teksti)

----

(1)EUVL L 24, 29.1.2004, s. 1.

(2)EUVL C 56, 5.3.2005, s. 32.

----

----

Muut KOM-asiakirjat kuin komission antamat lakiehdotukset

(2006/C 130/05)

Nämä tekstit ovat saatavissa EUR-Lexistä: http://europa.eu.int/eur-lex/lex/

----

----

Ilmoitetun keskittymän vastustamatta jättäminen

(Asia COMP/M.4189 — Deutsche Bank/Lone Star/Vivanco Gruppe)

(2006/C 130/06)

(ETA:n kannalta merkityksellinen teksti)

Komissio päätti 4. toukokuuta 2006 olla vastustamatta edellä mainittua keskittymää ja julistaa, että se soveltuu yhteismarkkinoille. Päätös perustuu neuvoston asetuksen (EY) N:o 139/2004 6 artiklan 1 kohdan b alakohtaan. Päätöksen koko teksti on saatavissa vain englannin kielellä, ja se julkistetaan sen jälkeen, kun siitä on poistettu kaikki sen mahdollisesti sisältämät liikesalaisuudet. Se on saatavissa:

----

II Valmistavat säädökset

Komissio

----

Komission antamat lakiehdotukset

(2006/C 130/07)

Nämä tekstit ovat saatavissa EUR-Lexistä: http://europa.eu.int/eur-lex/lex/

----

III Tiedotteita

Komissio

----

”Älykäs energiahuolto Euroopassa” -ohjelmaan kuuluvia energia-alan toimia koskeva ehdotuspyyntö (Euroopan parlamentin ja neuvoston päätös 1230/2003/EY, 26.6.2003, EUVL L 176, 15.7.2003)

(2006/C 130/08)

Älykkään energiahuollon toimeenpanovirasto (IEEA) käynnistää näin ”Älykäs energiahuolto Euroopassa” -ohjelman vuoden 2006 valintamenettelyyn liittyvän ehdotuspyynnön. Ehdotusten viimeinen jättöpäivä on 31. lokakuuta 2006 kaikkiin ryhmiin kuuluville toimille.

Tietoja ehdotuspyynnön yksityiskohtaisista säännöistä ja hankkeiden ehdottamista koskevia neuvoja hakijoille on saatavissa Internet-osoitteesta:

http://ec.europa.eu/energy/intelligent/call_for_proposals/index_en.html

”Älykäs energiahuolto Euroopassa” -ohjelman Help Deskiin voi ottaa yhteyttä sähköpostitse:

http://ec.europa.eu/energy/intelligent/contact/index_en.htm

----

----

Alppisopimus — Ilmoitus avoimesta pääsihteerin paikasta

(2006/C 130/09)

Alppisopimuksen pääsihteerin paikka on avoinna. Tarkemmat lisätiedot löytyvät osoitteesta: http://www.conventionalpine.org

----